CELEX: 32022D0986
Language: hu
Date: 2022-06-23 00:00:00
Title: A Bizottság (EU) 2022/986 végrehajtási határozata (2022. június 23.) az N-(3-aminopropil)-N-dodecilpropán-1,3-diamin létező hatóanyag 8. terméktípusba tartozó biocid termékekben történő felhasználásának elutasításáról (EGT-vonatkozású szöveg)

2022.6.24.   
               
               
                  HU
               
               
                  Az Európai Unió Hivatalos Lapja
               
               
                  L 167/111
               
            
         A BIZOTTSÁG (EU) 2022/986 VÉGREHAJTÁSI HATÁROZATA
         (2022. június 23.)
         az N-(3-aminopropil)-N-dodecilpropán-1,3-diamin létező hatóanyag 8. terméktípusba tartozó biocid termékekben történő felhasználásának elutasításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a biocid termékek forgalmazásáról és felhasználásáról szóló, 2012. május 22-i 528/2012/EU európai parlamenti és tanácsi rendeletre (1) és különösen annak 89. cikke (1) bekezdésének harmadik albekezdésére,
         mivel:
         
                     (1)
                  
                  
                     Az 1062/2014/EU felhatalmazáson alapuló bizottsági rendelet (2) megállapítja azon létező hatóanyagok jegyzékét, amelyeket a biocid termékekben való felhasználásuk jóváhagyásának lehetősége szempontjából értékelni kell. E jegyzékben az N-(3-aminopropil)-N-dodecilpropán-1,3-diamin (EK-szám: 219-145-8; CAS-szám: 2372-82-9) is szerepel.
                  
               
                     (2)
                  
                  
                     Sor került az N-(3-aminopropil)-N-dodecilpropán-1,3-diaminnak a 98/8/EK európai parlamenti és tanácsi irányelv (3) V. mellékletében meghatározott 8. terméktípusba (faanyagvédő szerek) tartozó biocid termékekben való felhasználás tekintetében történő értékelésére, amely terméktípus megfelel az 528/2012/EU rendelet V. mellékletében meghatározott 8. terméktípusnak.
                  
               
                     (3)
                  
                  
                     Az ügyben Portugáliát jelölték referens tagállamnak, amely ország értékelő illetékes hatósága 2005. november 9-én benyújtotta az értékelő jelentését és következtetéseit a Bizottságnak. Az értékelő jelentés benyújtását követően megbeszélésekre került sor a Bizottság és 2013. szeptember 1-jét követően az Európai Vegyianyag-ügynökség (a továbbiakban: Ügynökség) által szervezett technikai találkozókon.
                  
               
                     (4)
                  
                  
                     Az 528/2012/EU rendelet 90. cikkének (2) bekezdése értelmében azokat a hatóanyagokat, amelyek tagállamok által végzett értékelése 2013. szeptember 1-jéig lezárult, a 98/8/EK irányelvben meghatározott feltételek szerint kell értékelni.
                  
               
                     (5)
                  
                  
                     Az 528/2012/EU rendelet 75. cikkének (1) bekezdése szerint a biocid termékekkel foglalkozó bizottság dolgozza ki az Ügynökség hatóanyagok jóváhagyására irányuló kérelmekkel kapcsolatos véleményét. Az 1062/2014/EU felhatalmazáson alapuló rendelet 7. cikkének (2) bekezdése értelmében a biocid termékekkel foglalkozó bizottság 2020. december 2-án elfogadta az Ügynökség véleményét (4), amelyben figyelembe vette az értékelő illetékes hatóság következtetéseit.
                  
               
                     (6)
                  
                  
                     Az említett vélemény alapján megállapítható, hogy a 8. terméktípusba tartozó, N-(3-aminopropil)-N-dodecilpropán-1,3-diamint tartalmazó biocid termékek várhatóan nem felelnek meg a 98/8/EK irányelv 5. cikke (1) bekezdésének b) pontjában meghatározott kritériumoknak, amelyek egybevágnak az 528/2012/EU rendelet 19. cikke (1) bekezdésének b) pontjában meghatározott kritériumokkal, mivel az emberi egészségre vonatkozóan elfogadhatatlan kockázatokat azonosítottak, és nem lehetett megfelelő kockázatcsökkentő intézkedéseket megállapítani.
                  
               
                     (7)
                  
                  
                     A biocid termékekkel foglalkozó állandó bizottságban a tagállamok képviselőivel folytatott megbeszélések során megállapítást nyert, hogy az értékelést a reálisan megvalósulható legkedvezőtlenebb feltételek figyelembevételével végezték, és hogy a fafeldolgozási ciklusok számának gazdasági szereplőnként napi két napra történő korlátozása – a végrehajtás és az ellenőrzés nehézségei miatt – nem lenne megfelelő kockázatcsökkentő intézkedés az emberi egészségre nézve azonosított kockázatok elfogadható szintre való csökkentése érdekében.
                  
               
                     (8)
                  
                  
                     Az Ügynökség véleményét, valamint a biocid termékekkel foglalkozó állandó bizottságban folytatott megbeszéléseket figyelembe véve az N-(3-aminopropil)-N-dodecilpropán-1,3-diamin 8. terméktípusba tartozó biocid termékekben történő felhasználását nem indokolt jóváhagyni.
                  
               
                     (9)
                  
                  
                     Az e határozatban előírt intézkedések összhangban vannak a biocid termékekkel foglalkozó állandó bizottság véleményével,
                  
               ELFOGADTA EZT A HATÁROZATOT:
         
            1. cikk
            Az N-(3-aminopropil)-N-dodecilpropán-1,3-diamin (EK-szám: 219-145-8; CAS-szám: 2372-82-9) hatóanyag 8. terméktípusba tartozó biocid termékekben való felhasználását a Bizottság nem hagyja jóvá.
         
         
            2. cikk
            Ez a határozat az Európai Unió Hivatalos Lapjában való kihirdetését követő huszadik napon lép hatályba.
         
         
            Kelt Brüsszelben, 2022. június 23-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 167., 2012.6.27., 1. o.
         
         
            (2)  A Bizottság 1062/2014/EU felhatalmazáson alapuló rendelete (2014. augusztus 4.) a biocid termékekben található valamennyi létező hatóanyag szisztematikus vizsgálatára irányuló, az 528/2012/EU európai parlamenti és tanácsi rendeletben említett munkaprogramról (HL L 294., 2014.10.10., 1. o.).
         
            (3)  Az Európai Parlament és a Tanács 98/8/EK irányelve (1998. február 16.) a biocid termékek forgalomba hozataláról (HL L 123., 1998.4.24., 1. o.).
         
            (4)  A biocid termékekkel foglalkozó bizottság véleménye az N-(3-aminopropil)-N-dodecilpropán-1,3-diamin hatóanyag jóváhagyása iránti kérelemről, terméktípus: 8., ECHA/BPC/270/2020, elfogadás időpontja: 2020. december 2.